**Предраг Марјановић** рођен је 1948. године у Приједору, гдје је завршио основну школу.

Средњу школу примјењених умјетности завршио је у Сарајеву 1969. године.

Академију ликовних умјетности у Сарајеву дипломирао је 1976. године, у класи професора Боре Алексића и Исмара Мујезиновића.

На Академији ликовних умјетности у Загребу студирао је постдипломске студије графике у школској 1977/78 години, у класи код професора Фране Баће.

Излагао је на преко 200 колективних жирираних изложби: бијеналима, тријеналима, интернационалним изложбама цртежа, југословенским изложбама портрета, интернационалним изложбама портрета, салонима младих југословенских умјетника ...

У периоду од 1982-91. године излагао је на свим важнијим изложбама УЛУБиХ- а, те на изложбама у Галерији/Музеју савремене умјетности Републике Српске, Бања Лука.

Имао је 18 самосталних изложби .

**Награде и признања:**

1. **„МАЈСКИ САЛОН МЛАДИХ БиХ“**, Сарајево – награда: Стипендија British Council, Лондон – студијски боравак у Енглеској, 1982.;

2.**“СУВРЕМЕНИ ЈУГОСЛОВЕНСКИ ЦРТЕЖ“,** Загреб, - откупна награда Кабинета графике ЈАЗУ, 1983.;

3. **“СУВРЕМЕНИ ЈУГОСЛОВЕНСКИ ЦРТЕЖ“**, Загреб, - откупна награда Кабинета графике ЈАЗУ, 1985.;

4. **Специјално признање за цртеж** - „Галерија ликовних умјетности“, Бања Лука, 1988.;

5. **“СУВРЕМЕНИ ЈУГОСЛОВЕНСКИ ЦРТЕЖ“**, Загреб, - откупна награда Кабинета графике ЈАЗУ, 1989.;

6. **„1. МЕЂУНАРОДНО БИЈЕНАЛЕ РАДОВА НА ПАПИРУ“**, Приједор, награда ЈУ Матични музеј Козаре Приједор, 2016.;

7. **„6. БИЈЕНАЛЕ ЦРТЕЖА РЕПУБЛИКЕ СРБИЈЕ“**, Панчево – диплома за уметнички допринос цртежу, Историјски архив Панчево, 2017.